CELEX: 
Language: mt
Date: 2017-06-02 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Annessi I u II tar-Regolament (UE) Nru 510/2011 tal-Parlament Ewropew u tal-Kunsill bl-iskop li jiġu adattati għall-bidla fil-proċedura tat-test regolatorju għall-kejl tal-emissjonijiet tas-CO2 minn vetturi kummerċjali ħfief

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Huwa mistenni li tidħol fis-seħħ proċedura ġdida għat-test regolatorju tal-kejl tal-emissjonijiet tas-CO2 u tal-konsum tal-fjuwil ta' vetturi ħfief, jiġifieri l-Proċedura ta' Ttestjar Armonizzata fuq Livell Dinji għall-Vetturi Ħfief (WLTP - World Harmonised Light Vehicles Test Procedure), li tissostitwixxi ċ-Ċiklu tas-Sewqan Ewropew Ġdid (NEDC - New European Test Cycle) li għalkemm sar antikwat għadu qed jintuża bħalissa. 
            
            
               Id-WLTP hija mistennija li tipprovdi valuri tal-emissjonijiet tas-CO2 u tal-konsum tal-fjuwil li huma aktar rappreżentattivi f’kundizzjonijiet ta’ sewqan reali. Il-miri tas-CO2 stabbiliti fir-Regolament (UE) Nru 510/2011 huma bbażati fuq l-emissjonijiet imkejla fuq l-NEDC. Bil-proċedura l-ġdida tat-test, il-livell ta’ emissjonijiet se jinbidel. L-abbozz tar-Regolament Delegat jistabbilixxi mekkaniżmu għall-konverżjoni tal-miri tal-emissjonijiet speċifiċi bbażati fuq l-NEDC f'valuri tad-WLTP li jirrappreżentaw strettezza komparabbli ma’ dik speċifikata għall-miri bbażati fuq l-NEDC. 
            
            
               Il-bidla għall-miri tal-emissjonijiet speċifiċi ibbażati fuq id-WLTP jenħtieġ li sseħħ malli d-WLTP tiġi implimentata bis-sħiħ.
            
            
               Il-bidla fil-proċedura tat-test se teħtieġ ukoll xi aġġustamenti fil-monitoraġġ tad-dejta teknika stabbilit fl-Anness II tar-Regolament (UE) Nru 510/2011.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               L-abbozz tar-Regolament huwa r-riżultat ta’ eżerċizzju ta’ tliet snin li kien jinvolvi konsultazzjonijiet ma’ firxa wiesgħa ta’ esperti tekniċi mill-Istati Membri, mill-industrija u minn NGOs. Ix-xogħol twettaq fi gruppi ta’ ħidma tekniċi ad hoc u kien fuq l-aġenda tal-Grupp ta' Esperti tas-CO2 minn vetturi bil-mutur fl-2016 u l-2017.
            
            
               3.ELEMENTI ĠURIDIĊI TAL-ATT DELEGAT
            
            
               L-abbozz tar-Regolament Delegat jemenda l-formuli għall-kalkolu tal-mira tal-emissjonijiet speċifiċi annwali li l-manifattur irid jikkonforma magħha. Fl-eżerċitar ta’ din il-kompetenza, il-Kummissjoni għandha tiżgura, skont l-Artikolu 13(6) tar-Regolament (UE) Nru 510/2011, li r-rekwiżiti għat-tnaqqis tas-CO2 speċifikati f’dak ir-Regolament b’referenza għal-livelli tal-emissjonijiet tas-CO2 iddeterminati skont l-NEDC jibgħu paragunabbli wara l-bidla fid-WLTP. 
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 2.6.2017
            
            
               li jemenda l-Annessi I u II tar-Regolament (UE) Nru 510/2011 tal-Parlament Ewropew u tal-Kunsill bl-iskop li jiġu adattati għall-bidla fil-proċedura tat-test regolatorju għall-kejl tal-emissjonijiet tas-CO2 minn vetturi kummerċjali ħfief
            
            
               (Test b’relevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 510/2011 tal-Parlament Ewropew u tal-Kunsill tal-11 ta’ Mejju 2011 li jistabbilixxi standards ta’ rendiment fir-rigward ta’ vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet ta’ CO2 minn vetturi ħfief
                  1
               , u b’mod partikulari t-tieni subparagrafu tal-Artikolu 8(9) u r-raba’ subparagrafu tal-Artikolu 13(6) tiegħu,
            
            
               Billi:
            
            
               (1)B'effett mill-1 ta' Settembru 2017, proċedura ġdida għat-test regolatorju tal-kejl tal-emissjonijiet tas-CO2 u tal-konsum tal-fjuwil ta' vetturi kummerċjali ħfief, jiġifieri l-Proċedura ta' Ttestjar Armonizzata fuq Livell Dinji għall-Vetturi Ħfief (WLTP - World Harmonised Light Vehicles Test Procedure), stabbilita fir-Regolament tal-Kummissjoni (UE) Nru […/…]
                  2
               [WLTP] [Opoce to add reference], se tissostitwixxi ċ-Ċiklu tas-Sewqan Ewropew Ġdid (NEDC - New European Driving Cycle) li qed jintuża bħalissa skont ir-Regolament tal-Kummissjoni (KE) Nru 692/2008
                  3
               . Id-WLTP hija mistennija li tipprovdi valuri tal-emissjonijiet tas-CO2 u tal-konsum tal-fjuwil li huma aktar rappreżentattivi f’kundizzjonijiet ta’ sewqan reali. 
            
         
         
            
               (2)Sabiex titqies id-differenza fil-livell tal-emissjonijiet tas-CO2 imkejla skont il-proċeduri tal-NEDC eżistenti u tad-WLTP l-ġodda, iddaħħlet fis-seħħ metodoloġija għall-korrelazzjoni ta' dawk il-valuri skont ir-Regolament ta’ Implimentazzjoni tal-Kummissjoni (UE) […/…]
                  4
                [Correlation][Opoce to insert reference].
            
            
               (3)Il-metodoloġija għall-korrelazzjoni għandha tintuża matul l-introduzzjoni tad-WLTP sa tmiem l-2020 biex ikun żgurat li l-konformità tal-manifatturi mal-miri għall-emissjonijiet tas-CO2 tkun tista’ tiġi vverifikata abbażi tal-valuri ta’ emissjonijiet tal-NEDC matul dak il-perjodu. B’riżultat ta’ dan, il-miri tal-emissjonijiet speċifiċi tas-CO2 abbażi tad-WLTP jenħtieġ li jiġu applikati b’effett mis-sena kalendarja 2021.
            
            
               (4)Fl-2020, l-emissjonijiet tas-CO2 tal-vetturi l-ġodda kollha rreġistrati għandhom jiġu ddeterminati abbażi kemm tal-NEDC kif ukoll tad-WLTP skont il-metodoloġija għall-korrelazzjoni. Permezz tal-monitoraġġ ta’ dawk iż-żewġ valuri ta' CO2 ikunu jistgħu jintużaw settijiet ta’ dejta robusti li joħorġu biex jitqabbel il-livell ta’ emissjonijiet li jirriżulta miż-żewġ proċeduri tat-test. Dawk is-settijiet ta’ dejta ikunu jistgħu jippermettu li jiġu ddeterminati l-miri tal-emissjonijiet speċifiċi abbażi tad-WLTP li huma ta’ strettezza komparabbli ma’ dawk iddeterminati b’referenza għall-kejl tal-NEDC skont ir-rekwiżit stabbilit fl-Artikolu 13(6) tar-Regolament (UE) Nru 510/2011. 
            
            
               (5)Għall-finijiet tad-determinazzjoni ta' mira tal-emissjonijiet speċifiċi ta’ manifattur fis-sena 2021, medju tal-emissjonijiet tas-CO2 skont id-WLTP, ta' vetturi kummerċjali ħfief ġodda rreġistrati fl-2020 jenħtieġ li jintuża bħala valur ta’ referenza. Il-mira tal-emissjonijiet speċifiċi jenħtieġ li tiġi determinata billi jiżdied jew jitnaqqas dak il-valur ta’ referenza b’mod proporzjonali mal-prestazzjoni tal-manifattur biex jissodisfa l-mira bbażata fuq l-NEDC fl-2020.
            
            
               (6)Biex jiġi żgurat li l-miri għall-emissjonijiet speċifiċi abbażi tad-WLTP jibqgħu komparabbli matul iż-żmien, jenħtieġ li jitqies it-tibdil annwali fil-massa medja tal-flotta tal-manifattur. 
            
            
               (7)Jenħtieġ li għadd ta’ parametri ġodda jiżdiedu mad-dejta dettaljata li għandha tiġi mmonitorjata wara l-introduzzjoni tad-WLTP. Skont id-WLTP il-valuri tal-emissjonijiet tas-CO2 għandhom jiġu kkalkulati filwaqt li titqies il-konfigurazzjoni speċifika ta’ kull vettura individwali. Sabiex jiġi żgurat li l-vetturi jkunu jistgħu jiġu identifikati u li d-dejta tista' tiġi vverifikata b’mod effikaċi mill-manifatturi kif ukoll mill-Kummissjoni, huwa xieraq li l-monitoraġġ jiġi bbażat fuq in-numri tal-identifikazzjoni tal-vettura. 
            
            
               (8)Għalhekk jenħtieġ li l-Annessi I u II tar-Regolament (UE) Nru 510/2011 jiġu emendati kif xieraq,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Annessi I u II tar-Regolament (UE) Nru 510/2011 huma emendati skont l-Anness ta' dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 2.6.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L , , p. . 
               
               
                  
                     (2)
                  
                        Ir-Regolament tal-Kummissjoni (UE) Nru …/… ta' … … li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament (KE) Nru 692/2008 (ĠU L…,…, p. …).
               
               
                  
                     (3)
                  
                        Ir-Regolament tal-Kummissjoni (KE) Nru 692/2008 tat-18 ta' Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
               
               
                  
                     (4)
                  
                        Ir-Regolament ta’ Implimentazzjoni tal-Kummissjoni (UE).../... ta’... … li jistabbilixxi metodoloġija biex jiġu determinati l-parametri ta’ korrelazzjoni meħtieġa biex tiġi riflessa l-bidla fil-proċedura tat-test regolatorju u li jemenda r-Regolament (UE) Nru 1014/2010 (ĠU L ..., ..., p. ...).
               
            
      
    ---documentbreak--- 
      
         
         
            
               ANNESS
            
            
               tar-
            
            
               Regolament Delegat tal-Kummissjoni
            
            
               li jemenda l-Annessi I u II tar-Regolament (UE) Nru 510/2011 tal-Parlament Ewropew u tal-Kunsill bl-iskop li jiġu adattati għall-bidla fil-proċedura tat-test regolatorju għall-kejl tal-emissjonijiet tas-CO2 minn vetturi kummerċjali ħfief
            
            
               L-Annessi I u II tar-Regolament (UE) Nru 510/2011 huma emendati kif ġej:
            
            
               (1)
                     Fl-Anness I, għandhom jiżdiedu l-punti 3, 4 u 5 li ġejjin:
            
            
               “3.
                     Il-mira ta’ referenza għall-emissjonijiet speċifiċi għal manifattur fl-2021 għandha tiġi kkalkulata kif ġej:
            
            
               mira ta’ referenza għall-emissjonijiet speċifiċi tad-WLTP =
            
            
               Fejn:
            
            
                
                     hija l-medja tal-emissjonijiet speċifiċi ta’ CO2 fl-2020, determinata skont l-Anness XXI tar-Regolament (UE) Nru  [.../...][WLTP] mingħajr ma jkun inkluż l-iffrankar tas-CO2 li jirriżulta mill-applikazzjoni tal-Artikolu 12 ta’ dan ir-Regolament;
            
            
               NEDCCO2 
                     hija l-medja tal-emissjonijiet speċifiċi ta’ CO2 fl-2020, determinata skont ir-Regolament ta’ Implimentazzjoni (UE) Nru  [.../...][Correlation vans] mingħajr ma jkun inkluż l-iffrankar tas-CO2 li jirriżulta mill-applikazzjoni tal-Artikolu 12 ta’ dan ir-Regolament;
            
            
               NEDC2020target
                     hija l-mira tal-emissjonijiet speċifiċi għall-2020, ikkalkulata skont il-punt 1(c) ta’ dan l-Anness.
            
            
               4.
                     Mill-2021, il-mira tal-emissjonijiet speċifiċi għal manifattur għandha tiġi kkalkulata kif ġej:
            
            
                  
                     Mira tal-emissjonijiet speċifiċi = WLTPreference target + a [(Mø-M0) – (Mø2020 – M0,2020)]
            
            
            
               Fejn:
            
            
               hija l-mira tal-emissjonijiet speċifiċi għall-2021, ikkalkulata skont il-punt 3;
            
            
               a
                     hija a kif iddefinita fil-punt 1(c);
            
            
               Mø
                     hija l-massa (M) medja kif definita fil-punt 1, tal-vetturi kummerċjali ħfief ġodda fis-sena ta’ mira rilevanti, f’kilogrammi (kg);
            
         
         
            
               M0
                     hija M0 kif iddefinita fil-punt 1(c);
            
            
               Mø2020
                     hija l-massa (M) medja kif definita fil-punt 1, tal-vetturi kummerċjali ħfief ġodda fl-2020, f’kilogrammi (kg);
            
            
               M0,2020
                     hija l-valur M0 applikabbli fis-sena ta’ referenza 2020.
            
            
               5.
                     Għal manifattur li ngħata deroga fir-rigward ta’ mira tal-emissjonijiet speċifiċi bbażata fuq l-NEDC fl-2021, il-mira tad-deroga bbażata fuq id-WLTP għandha tiġi kkalkulata hekk:
            
            
            
               Fejn:
            
            
               WLTPCO2
                     hija WLTPCO2 kif iddefinita fil-punt 3; 
            
            
               NEDCCO2 
                     hija NEDCCO2 kif iddefinita fil-punt 3; 
            
            
               NEDC2021target
                     hija l-mira tal-emissjonijiet speċifiċi għall-2021 mogħtija mill-Kummissjoni skont l-Artikolu 11 ta’ dan ir-Regolament.”; 
            
            
               (2) 
                     L-Anness II huwa emendat kif ġej: 
            
            
               (a)
                     Fil-Parti A, il-punt 1.1 huwa emendat kif ġej:
            
            
                  (i)
                     l-ewwel subparagrafu huwa emendat kif ġej:
            
            
               ―
                     fil-punti (g) u (n) jiddaħħal il-kliem li ġej: 
            
            
               “(NEDC u WLTP)”;
            
            
                  
                     ―
                     jiżdiedu l-punti li ġejjin:
            
            
                  
                     “(p)
                     massa tat-test tad-WLTP;
            
            
               (q)
                     Il-fatturi ta’ devjazzjoni u ta’ verifika msemmija fil-punt 3.2.8 tal-Anness I tar-Regolament ta’ Implimentazzjoni (UE) Nru [.../...][Correlation vans];
            
            
               (r)
                     Numru tal-identifikazzjoni tal-familja tal-magna determinat skont il-punt 5.0 tal-Anness XXI tar-Regolament (UE) Nru [.../...] [WLTP]”;
            
            
                  
                     (ii)
                     jiżdied is-subparagrafu li ġej:
            
            
               “Għas-sena kalendarja 2017, id-dejta msemmija fil-punt (g), fir-rigward tal-valuri tal-emissjonijijiet tas-CO2 tad-WLTP, u fil-punt (n) fir-rigward tal-iffrankar tad-WLTP permezz tal-ekoinnovazzjoni, kif ukoll id-dejta msemmija fil-punti (p) u (r) jistgħu jiġu rraportati fuq bażi volontarja.
            
         
         
            
               Mis-sena kalendarja 2018, l-Istati Membri għandhom iqiegħdu għad-dispożizzjoni tal-Kummissjoni, skont l-Artikolu 8, il-parametri kollha elenkati f'dan il-punt kif speċifikat fil-format fit-Taqsima 2 tal-Parti C ta’ dan l-Anness.” ; 
            
            
               (b) fil-Parti C, fit-Taqsima 2, it-Tabella bit-titolu “Dejta ddettaljata dwar il-monitoraġġ — rekord dwar vettura waħda” hija emendata kif ġej:
            
            
               (i)
                     l-entrata (g) tinbidel b'dan li ġej:
            
            
            
                     
                        “(g)
                     
                  
                  
                     
                        Emissjonijiet speċifiċi tas-CO2 (ikkombinati)
                     
                     
                        Valur tal-NEDC
                     
                  
               
                     
                  
                  
                     
                        Emissjonijiet speċifiċi tas-CO2 (ikkombinati)
                     
                     
                        valur tad-WLTP (mill-2018 ‘il quddiem)”;
                     
                  
               
               (ii)
                     l-entrata (n) tiġi sostitwita b'dan li ġej:
            
            
            
                     
                     
                        “(n)
                     
                  
                  
                     
                        Il-kodiċi tal-innovazzjoni ekoloġika/tal-innovazzjonijiet ekoloġiċi
                     
                  
               
                     
                  
                  
                     
                        Total tal-iffrankar tal-emissjonijiet ta’ CO2 NEDC minħabba l-ekoinnovazzjoni(jiet).
                     
                  
               
                     
                  
                  
                     
                        Total tal-iffrankar tal-emissjonijiet ta’ CO2 WLTP minħabba l-ekoinnovazzjoni(jiet) (mill-2018 ‘il quddiem)”;
                     
                  
               
            
               (iii)
                     l-entrati li ġejjin (p), (q) u (r) jiddaħħlu wara l-entrata (o):
            
            
            
                     
                        “(p)
                     
                  
                  
                     
                        massa tat-test tad-WLTP
                     
                  
               
                     
                        (q)
                     
                     
                  
                  
                     
                        Fattur tad-devjazzjoni De (fejn disponibbli)
                     
                  
               
                     
                  
                  
                     
                        Fattur ta’ verifika (fejn disponibbli)
                     
                  
               
                     
                        (r)
                     
                  
                  
                     
                        Numru ta’ identifikazzjoni tal-familja tal-vettura”;
                     
                  
               
               (iv)
                     fin-nota 1, it-tieni sentenza titħassar.